Hvor mye du kan kreve i erstatning vil variere basert på de konkrete omstendighetene i saken. I alminnelighet kan du kreve ditt fulle økonomiske tap som følge av ulykken erstattet, herunder inntektstap og merutgifter til blant annet legebehandling og medisiner. Ved varig (minst 10 år) og betydelig skade (minst 15% invaliditetsgrad) kan også menerstatning for redusert livsutfoldelse kreves. Har skadevolder opptrådt grovt uaktsomt eller forsettlig kan også krav om oppreisning fremsettes.